rlitschk/wikidir huggingface dataset:
Dr Maaster isch dr zwäithöggst akadeemisch Graad, wo öbber cha üüberchoo, wo an ere Uniwersidäät oder gliichgstellte (Fach-)Hochschuel e Masterstudium erfolgriich abschliesst. S Maasterstudium isch e postgraduaals Studium, wo mä cha mache, wemm mä e grundständigs Studium wien es Bätschelerstudium abgschlosse het. Es umfasst mäistens zwäi bis vier Semester (Reegelstudiezit) und mä cha im e konsekutiive Maasterstudium d Studie, wo mä scho gmacht het, wüsseschaftlig verdiefe oder im e nit-konsekutiive Maasterstudium sich nöije Wüssensgebiet widme. Mä muess drbii an Leerveraastaltige däilnää und e Maasteraarbet schriibe. Es git Maasterstudie, wo d Usrichdig von ene eender braxisorientiert isch und anderi, wo sich uf d Forschig konzentriere. D Lengi vom Studium, d Vorussetzige zum zuegloo wärde und dr Ufbau vom Studium chönne seer underschiidlig si. Dr Diddel Maaster isch im Raame vom Bologna-Brozäss und dr nöije Studiestruktur, wo dä mit sich brocht het, in Öiropa iigfüert worde. Dr Maaster-Graad entspricht mindestens dr fachlige Kwalifikazioon vo de früenere akadeemische Graad Diplom bzw. Magister. Dr Maaster isch en Abschluss, wo äim für e Bruef kwalifiziert und mä darf mit em e Räije vo verschiidene Brüef in dr Wirtschaft und Wüsseschaft usüebe oder aber e witerfüerends Promozioonsstudium aafoo. Dr akadeemisch Maastergraad wird (noch DIN-Norm 5008) im
D Wikimedia Foundation (alemannisch Wikimedia-Stiftig, churz: WMF) isch e internationali, nitstaatligi gmeinnützigi Organisation, wo freis Wüsse fördere wott. Für d Sammlig, Entwicklig und Verbreitig vom Inhalt werre Wikis ygsetzt. Mit Abstand s bekanntste Wiki isch di freii Enzyklopädy Wikipedia, denäbe git's aber no vyl meh Brojäkt. Usserdëm git's nationali Wikimedia-Organisatione (chapters), wo rächtlig gseh meistens ydraiti Verein sin. Si understütze d Wikimedia-Brojäkt, bedrybe si aber nit und hän au kei Yfluss uff d Inhalt. Im dütschsprochige Ruum sin d Wikimedia Dütschland, d Wikimedia Österrych und d Wikimedia CH aktiv. D Wikimedia Foundation Inc. isch e Stiftig noch em Rächt vom US-amerikanische Bundesstaat Florida. Si hät also keini Mitglyder, sondern numme e Satzig und e Kuratorium; im Underschyd züe-n-re europäische Stiftig hät si kei Kapital, wo d Organisation vo de Zinse devo zehre dät. D Gründig hät de Jimbo Wales, de Wikipedia-Gründer, am 20. Juni 2003 bekanntge. Wo d Wikimedia Foundation gründet worre isch, hän re de Jimbo Wales und de Bomis alli Rächt (an Näme, Domäne und Server) überdrait, wo im Zämmehang mit de Wikipedia oder ihre Schwösterbrojäkt stönn. De Name Wikimedia hät de Sheldon Rampton erfunde, wo e amerikanische Autor und Bedryber vo de SourceWatch (vorher Disinfopedia) isch. D
Le Monde [lə mɔ̃d](info) (frànzeesch fìr „D’ Walt“) ìsch a ìwwerregionààla frànzeescha Tààgszittung. Naawa-n-em Figaro ìsch’s d’ wìchtigschta Zittung ìm Frànkrììch. ’S ìsch d’ ìwwerregionààla Zittung, wo-n-ìm Lànd àm maischta glaasa wìrd. Ànna 2022 hàt sa 2,87 Millioona Laaser ghàà, un ànna 2021 hàt sa äbba 500.000 Àbonnanta ghàà, drunter 414.000 Àbonnanta-n-uff dr Websitta. Le Monde wìrd àls a lìnksliberààla Zittung ààglüagt. Sa ìsch indiräkt verbunda mìt dr Lìnks-Zittung Le Monde diplomatique. Ànna 2018 sìnn 302.624 Exemplààra verkàuift worra — ànna 1999 sìnn’s 390.480 gsìì. Le Monde gìlt àls Noohfolgera vum Laitmedium vu dr Drìtta Repüblik, Le Temps (1861–1942), wo noh-n-em Zwaita Waltkriag nìmm gedruckt worra-n-ìsch — maa hàt ìn dr Zittung vorgworfa, mìt dr diitscha Bsàtzungsmàcht kollàboriart z’ hàà. Le Monde. In: Brockhüüs-Enzüklopädii. (brockhaus.de [abgerufen am 8. April 2023]). Le Monde. In: Encyclopædia Britannica. Encyclopædia Britannica, Inc. (britisches Englisch, britannica.com [abgerufen am 8. April 2023]). Monde, Le. In: Encyclopædia Universalis. Encyclopædia Universalis France (französisch, universalis.fr [abgerufen am 8. April 2023]). Commons: Le Monde – Sammlig vo Multimediadateie Le Monde (frànzeesch) Circulation of Le Monde worldwide from 1999 to 2018 statista.com Classement audience presse quotidienne nationale 2022 S2 biim ACPM. Àbgrüafa-n-àm 8. Àwrìl 2023 (frànzeesch). Comment le journal Le Monde
Le Figaro [lə fiɡaʁo](info) ìsch a ìwwerregionààla frànzeescha Tààgszittung mìt Sìtz z’ Pàriis. Ìhra politischa Rìchtung ìsch wìrtschàftsliberààl un gsällschàftskonsärwàtiiv. Naawa Le Monde ìsch sa d’ wìchtigschta Zittung vum Frànkrììch. Le Figaro ìsch ànna 1826 àls Schpottschrìft-Zittung grìnda worra. Domìt ìsch sa d’ ältschta frànzeescha Zittung, wo noch hìtt veräffentligt wìrd. Ànna 1866 ìsch sa a Tààgszittung worra. Sa wìrd hìtt àls s’ wìchtigschta konsärwàtiiwa Medium ààglüagt. Le Figaro. In: Brockhüüs Enzüklopädii. Brockhüüs (brockhaus.de [abgerufen am 9. April 2023]). Le Figaro. In: Encyclopædia Britannica. Encyclopædia Britannica, Inc. (britisches Englisch, britannica.com [abgerufen am 9. April 2023]). Le Figaro. In: Encyclopædia Universalis. Encyclopædia Universalis France (französisch, universalis.fr [abgerufen am 9. April 2023]). Commons: Le Figaro – Sammlig vo Multimediadateie Offiziälla Websitta vu Le Figaro (frànzeesch) 1826 bis 1840 un 1854 bis 1942 – Le Figaro bii Gallica, dr digitààla Bibliothek vu dr BnF Le Figaro internationalmediasales.net. Àbgrüafa-n-àm 9. Àwrìl 2022 (anglisch). 48.8732.3365Koordinate: 48° 52′ 22,8″ N, 2° 20′ 11,4″ O Normdate: GND: 4113556-8 | SUDOC/IdRef: 184103258
Karin isch e Vorname fir Fraue. Eso haiße z. B. die Lyt: Karin Keller-Sutter (* 1963), e Schwizer Politikeri (FDP) Karin Lanz (* 1977), e Schwizer Moderatori, Schauschpileri und Unternämeri Karin Leonhard (* 1969), e dütschi Kunschthischtorikeri
Rudolf oder alemannisch Ruedolf isch e Vorname fir Manne. Eso haiße z. B. die Lyt: Rudolf von Altenburg Rudolf I. von Habsburg Rudolf von Neuenburg Rudolf von Zähringen Rudolf Bernhard Rudolf Brun Johann Rudolf Burckhardt Rudolf Engler Johann Rudolf Feyerabend Rudolf Friedrich Rudolf Gnägi Rudolf Hägni Rudolf Hotzenköcherle Rudolf Kelterborn Rudolf-Günther Läpple Heinrich Rudolf Meili Johann Rudolf Merian Hans-Rudolf Merz Rudolf Minger Rudolf Münger Rudolf Paul Rudolf Post Rudolf Riggenbach Rudolf Sandreuter Rudolf Scheurer Rudolf Schoch (Musikpädagoge) Rudolf Schoch (Philologe) Rudolf Stark (Altphilologe) Rudolf Suter Rudolf Trüb Rudolf Vallendor Rudolf von Tavel Niklaus Rudolf von Wattenwyl Rudolf Wackernagel Johann Rudolf Wettstein Rudolf Wintermantel Johann Rudolf Wyss
Manfred isch e Vorname fir Manne. Dr Name isch alemannisch und laitet sich ab us althochdytsch man ‚Maa‘ und fridu ‚Fride, Sicherhait‘. Manfred haiße z. B. die Lyt: Manfred Bomm Manfred Bosch Manfred Eichhorn Markus Manfred Jung Manfred Kern (Politiker) Manfred Krug Manfred Lucha Manfred Marquardt Manfred Renn Manfred Rommel Manfred Szadrowsky
48.15555555555611.558888888889Koordinate: 48° 9′ 20″ N, 11° 33′ 32″ O S Bayrische Staatsministerium für Familie, Aarbet und Soziaals isch e Ministerium vom Freistaat Bayre mit Sitz z Münche. Bis 2013 het s Bayerisches Staatsministerium für Arbeit und Sozialordnung, Familie und Frauen (StMAS) ghäisse, denn bis Merz 2018 Staatsministerium für Arbeit und Soziales, Familie und Integration. S Ufgoobespektrum vom Ministerium isch vilfältig. Im Vordergrund stöön die soziaalpolitische Brobleem und s Finde vo konkreete Löösigsvorschleeg. Doodrzue ghööre Ufgoobe in dr Familiepolitik, dr Politik vom Arbetsmäärt, dr Frauepolitik, dr Chinderbedröijig, dr Inklusioon vo Mensche mit ere Behinderig und vo dr Politik für die Alte und für d Ussiidler. Sit em 23. Februar 2022 isch d Ulrike Scharf, MdL (CSU) d Staatsministere. Dr Amtsschef isch sit 2019 dr Ministeriaaldiräkder Markus Gruber. E zwäite Ministeriaaldiräkder isch sit 2022 dr Christian Schoppik. Dr Ardikel «Bayerisches Staatsministerium für Familie, Arbeit und Soziales» uf dr dütsche Wikipedia Haushaltsplan 2021 – Einzelplan 10. (PDF) Bayerisches Staatsministerium der Finanzen und für Heimat, S. 220, 240, abgruefen am 24. Mai 2021.
D Sociedade Esportiva Palmeiras, uf Dütsch bekannt as Palmeiras São Paulo oder äifach nume Palmeiras, isch e Schuttklub us São Paulo und ghöört zu de grösste und dradizioonsriichste Veräin vom brasiliaanische Fuessball. D Farbe vom Veräin si Grüen und Wiss. Dr Veräin isch am 26. August 1914 vo italiäänische Iiwanderer as Società Palestra Italia gründet worde. Palmeiras isch sit denn elf Mol dr brasiliaanisch Mäister worde (1960, 1967, 1967, 1969, 1972, 1973, 1993, 1994, 2016, 2018 und 2022) mee as jeede andere Veräin. Er het au vier Mol dr brasiliaanisch Göp gwunne (1998, 2012, 2015 und 2020). 2002 isch Palmeiras in die zwäiti Liga abgstiige aber scho im Joor druf wider in die ersti Liga ufgstiige. S gliiche isch 2012 wider bassiert: dr Abstiig und grad druf wider dr Ufstiig und het vo denn aa wider zu de beste Klub ghöört und no zwäi Mäisterschfte gwunne. 2020 het Palmeiras d Copa do Brasil gege Grêmio gwunne. D Frauefuessballabdäilig vo Palmeiras isch 1997 gründet worde und het 2001 d Staatsmäisterschaft gwunne. Zur Zit isch si inaktiiv. Bim Veräin cha mä under anderem au Basketball, Judo, Karate, Dennis und Hocky spiile. Dr Ardikel «Palmeiras São Paulo» uf dr dütsche Wikipedia Offizielli Veräinswebsite
Die Rooti Arbäiter- und Buurearmee isch dr Naame für d Landarmee und d Luftstritchreft vo Sowjetrussland bzw. vo 1922 aa vo dr Sowjetunioon gsi. Si isch grad noch dr Oktooberrevoluzioon ufgstellt worde, wo d Bolschewike en Armee für e Russisch Bürgerchrieg brucht häi, wo gege d Milidäärverbänd vo iire Gegner kämpft häi, bsundrigs gege d Grubbe, wo as Wissi Armee bekannt worde si. Sit em Februar 1946 het die Rooti Armee, wo zämme mit dr sowjetische Mariine dr Hauptbestanddäil vo de Stritchreft vo dr Sowjetunioon gsi isch, offiziell Sowjetarmee (russisch Советская армия (СА)/Sowjetskaja armija) ghäisse. Zwaar het die Rooti Armee – bzw. vo 1946 aa d Sowjetarmee – wo us dr Landarmee, de Luftstritchreft, dr Luftverdäidigung (vo 1948 aa) und vo 1960 aa die strateegische Rageetedrubbe umfasst, si bäidi Begriff vilmol für alli sowjetische Stritchreft brucht worde. Wo sich 1991 d Sowjetunioon ufglööst het, het Russland dr grösst Däil vo dr personelle und materielle Usstattig vo dr Sowjetarmee und de üübrige sowjetische Stritchreft übernoo und mit ene die Russische Stritchreft bildet. Dr Ardikel «Rote Armee» uf dr dütsche Wikipedia John Erickson: The Soviet High Command: A Military-Political History, 1918–1941. Routledge Chapman & Hall, London 2001, ISBN 0-7146-5178-8. Siegfried Fischer, Otfried
E Relikwie (vo latiin. reliquiae, „öbbis wo zrüggloo worde isch“, „Räst“) isch e Geegestand, vilmol e Körber oder Körperdäil vom ene Häilige oder öbbis, wo us sim persöönlige Bsitz, wo kultisch religiöös vereert wird. E bsundrigi Form vo de Relikwie si d „Berüerigsrelikwie“, Geegeständ, wo dr Häilig zu Läbzite aaglängt häig. Relikwie git s in fast alle Religioone. Bsundrigs wichdig si si im Christedum, im Shintō und im Buddhismus. Je noch dr Definizioon vom Begriff Relikwie kenne au dr Islaam, dr Hinduismus und dr Taoismus d Relikwievereerig, nid aber dr Dschainismus oder s Juudedum. Au im Kommunismus, wo für vili e Substidut für Religioon worde isch, git s d Relikwievereerig, wie zum Bispil d Mumie vom Lenin z Moskau. Arnold Angenendt: Heilige und Reliquien. Die Geschichte ihres Kultes vom frühen Christentum bis zur Gegenwart. C. H. Beck, München 1994/1997, ISBN 3-406-42867-3. Klaus Gereon Beuckers, Dorothee Kemper (Uusegääber): Typen mittelalterlicher Reliquiare zwischen Innovation und Tradition (= Objekte und Eliten in Hildesheim 1130 bis 1250, Bd. 2), Regensburg 2017. Joseph Braun: Die Reliquiare des christlichen Kultes und ihre Entwicklung. Herder, Freiburg i. Br. 1940. Philippe Cordez: Die Reliquien, ein Forschungsfeld. Traditionslinien und neue Erkundungen. In: Kunstchronik. 2007/7, S. 271–282. Jean-Luc Deuffic (Uusegääber):
Dr Edgar de Wahl (* 23. August 1867 z Olwiopol (hüt z Perwomajsk, Ukraine); † 9. März 1948 z Tallinn) isch e baltisch-dütscher Lehrer, Mathematiker und Linguist gsi. Er isch vor allem bekannt als Schöpfer vo 'Interlingue' (das er sy ganzs Läbe lang 'Occidental' gnännt het), e natürlichi Kunstsprach, wo uf de indogermanische Sprache basiert und zum erschte Mol 1922 veröffentlicht worde isch.
Dr Jean-Pierre Thiébaut Baeumler (* 1. Jüüli 1948 z’ Owerbruck, Owerelsàss; † 22. Janner 2021 z’ Mìlhüüsa) ìsch a frànzeescher Politiker vu dr Soziàlìschta Pàrtäi (PS) gsìì. Dr Jean-Pierre Baeumler ìsch ànna 1948 z’ Owerbruck bii Mìlhüüsa uff d’ Walt kumma. Ar ìsch dr Suhn vum Gàrtner Éloi Baeumler un vu dr Marie-Thérèse Levêque gsìì. Ar hàt a Lizanz vu dr Gschìcht bschtànda un ìsch d’rnooh Gschìchtslehrer àn mehrera Grund- un Sekundààrschüala gsìì. Schpeeter ìsch’r Sekundààrschüallaiter z’ Schlettschtàdt, Kolmer un Sànkt Àmari gsìì. Z’ Thànn ìsch’r ìn dr Pfààdfìnderbeweegung Jeunes en Marche (JEM) àktiiv gsìì. Ìnnerhàlb vu dr Soziàlìschta Pàrtäi ìsch’r Äärschter Sekretäär vu dr owerelsassischa-n-Àbtailung gsìì. Àn dr Kommünààlwàhl vu 1983 ìsch’r Gmaindaroot vu Thànn worra, un ànna 1989 ìsch’r Bìrgermaischter vu dara Schtàdt worra — doo hàt’r em Pierre Schielé noohgfolgt. Àn dara Schtälla-n-ìsch’r bis ìm März 2014 blììwa. Ar ìsch Vorsìtzender vum Gmaindaverbànd Pays de Thann un schpeeter vum Gmaindaverbànd Thànn-Sanna gsìì. Üsserdam ìsch’r vu 1984 bis 1986 Kàbinättsschäff vum Jean-Marie Bockel gsìì. Vu 1986 bis 1998 ìsch’r Mìtglììd ìm Elsassischa Regionààlroot gsìì; vu 1992 bis 1998 ìsch’r schtällvertrattender Vorsìtzender vum Regionààlroot gsìì. Àn dr Pàrlamantswàhl vu 1988 ìsch dr Jean-Pierre Baeumler ìsch ìm 7. Wàhlkrais vum
S Tram vo Züri isch de wichtigscht Träger vom öffentliche Nahvercher i de Schwiizer Stadt Züri. Es isch 1882 als normalspurigi Rösslitram eröffnet und einigi Jahr spöter umgespuret worde. S jetz meterspurigi Netz wird hüt vo 18 Linie bedient. Zueständigs Verchersunernähme sind d im Zürcher Verchersverbund (ZVV) integrierte Verchersbetriib Züri (VBZ). Si betriibet näbet em Tram au de Trolleybus Züri sowie de städtischi Autobusvercher. D kumulierti Längi vo de Tramlinie hät 2018 122,7 Kilometer betreit, und d gsamti Gleislängi mit Betriibsgleis 168 Kilometer. Jährlich wärdet 202,6 Millione Fahrgäscht befördret, 383,9 Millione Personenkilometer erbrunge und 17,675 Millione Wagekilometer gfahre. Betriiblich äng mitem Tramnetz verbunde sind d Forchbahn, wo als Linie S 18 au is Netz vo de S-Bahn Züri integriert isch, d Glattalbahn und d Limettalbahn. D ufem Zürcher Tramnetz vercherende Linie sind gröschteteils uf d Verchersbetriib Züri konzessioniert und wärdet au vo diese betribe. Jedoch betribe si drei Linie zemme mit de Verchersbetriib Glattal AG (VBG), eini mit der Forchbahn AG (FB), eini mit der Aargau Vercher AG (AVA) sowie mit der Limmattalbahn AG (LTB) und eini mitem Tram-Museum Züri (TMZ). 1 D Fahrziite vo de Kurs (Verlängerig) i de Chlammer wärdet bi de Fahrziit nöd berücksichtigt. D Fahrziite für
D Heidi Abel (* 21. Februar 1929 z Basel, † 23. Dezämber 1986 z Zyri) isch e Schwyzer Färnsee- und Radiomoderatori gsi. D Heidi Abel hett noch dr Matuur am Basler Maidligymnasium und noch dr Usbildig a dr Kunschtgwärbschuel z Basel zeerscht als Operatrice und Asagere bi dr Basler Radio- und Kabelgsellschaft Radibus gschafft und denne als Asagere, vor allem aber au Moderatori und Redaktori fyr verschideni Sändige bim Schwyzer Färnsee z Zyri. Si isch e Färnseefrau vo dr erschte Stund bim dämzumoll junge Schwyzer Färnsee und e brägends Gsicht vom Färnsee vor dytsche Schwyz (DRS) gsi. D Heidi Abel het Kindersändige wie Die Welt ist rund (D Wält isch rund), Was man weiss und doch nicht kennt (Was me weiss aber doch nit kennt), und e Hufe vo Noochrichte-, Diskussions- und Unterhaltigssändige moderiert, wie "Heidi Abel sucht Plätze für Tiere DRS-aktuell, Musik und Gäste (Musik und Gescht), Telefilm und anderi mee. Zletscht hett si d Sändig "Karambuli" moderiert. D Heidi Abel isch au am Schwyzer Radio DRS z heere gsi (Talk-Show "Persönlich" (Perseenlig)). Am 23. Dezämber 1986 isch d Heidi Abel z Züri an Kräbs gstorbe. 1986 isch dur s Legat vo dr Heidi Abel dr Innovationsfonds vo dr
S Unternäme Grether & Cie. z Fryburg het s vu 1873 bis 1951 gee. S het e mechanischi Wärchstatt mit ere Metallgießerei ghaa. Vu Grether & Cie. isch s eerscht Fyyrwehr-Chraftfahrzyyg vu dr Wält böue wore. Grether & Cie. isch anne 1873 grindet woore un het e mechanischi Wärchstatt mit ere Metallgießerei ghaa. In dr Gießereihalle hat mer e Schmelzaalag zum Härstelle vu Graugussprodukt ghaa. Zum Bedrib hän au ne Gussbutzerei un e Handformerei ghert, wu in ere Zwischehalle gsii sin. Derzue het s au ne Schmiidofe un e Heerterei ghaa. Usser ere Schmitte het s uf em große Bedribsgeländ au no ne Wohnig ghaa. In eme Lagerhuus het s e Chärnmacherei un e Modällschrynerei ghaa. Zum Bedrib het au no ne Chesselhuus gheert. Härgstellt het mer im Bedrib vor allem Schluuchkupplige, Hydrantewage, Leschmaschine, Bumpene un Dampfmaschine. Mer het Raumatrailie us Mesch, Stahl, Chupfer, Blei un Zinn verschafft. Um 1900 hät in dr Firma rund 100 Lyt gschafft. Anne 1910 isch d Maschinenfabrik Grether & Co uf dr Gwärb- un Induschtryuusstellige z Villinge mit ere Goldmedaille uuszaichnet wore. Im Johr 1944 isch d Produkzion zuegmacht wore, dr Gschäftsfierer isch mittlerwyli z alt gsii un d Firma het si nimi räntiert.
Riese Pio X (maischt kurz Riese gnännt; uff Veneetisch Riexe) ìsch a Gmainda ìm Nordoschta vum Itàlia, ìn dr Prowìnz Treviso un ìn dr Regioon Venezia. Sa zeehlt 10.901 Iiwoohner (Schtànd 31. Dezember 2022). Urschprìnglig hàt d’ Gmainda numma Riese ghaissa; sitter 1952 ìsch sa àui noh-n-em Giuseppe Sarto, em schpeetera Pàpscht Pius X. (itàlianisch Pio X) gnännt. D’ Gmainda Riese Pio X bschteht üss mehrera Wiiler un Ortschàfta: Poggiana (uff Veneetisch Pojana, Wiiler) Spineda (Spinea, Wiiler) Vallà (Vałà, Wiiler) Cendrole (Ortschàft) S’ Hailigtumm Beata Vergine delle Cendrole, wu dr Pius X. oft àls Kìnd gànga-n-ìsch d’ Kìrìch San Lorenzo Martire z’ Poggiana d’ Kìrìch z’ Vallà Àm Piazza Pio X 1 ìsch s’ Geburtshüüs vum Pius X, wo hìtt a Müsee ìsch (Museo di San Pio X). S’ Hüüs hàt ìm Pius siina Schwäschter Maria Sarto (1846-1930) ànna 1926 ìn dr Gmainda gaa. S’ Müsee ìsch ànna 1935 bàuia worra, hundert Joohra noh-n-em Geburt vum Pàpscht. Doo kumma jeeds Joohr äbba 10.000 Bsüacher. Giacomo Monico (1776–1851), Kàrdinààl vu dr reemisch-kàthoolischa Kìrìch Pius X. (aigentlig dr Giuseppe Melchiorre Sarto; 1835–1914), vu 1903 bis 1914 Pàpscht vu dr reemisch-kàthoolischa Kìrìch Lino Zanini (1909–1997), Arzbischoof un Diplomàt vum Hailiga Schtüahl Claudio Foscarini
Vesoul isch e Stadt mit 14.866 Iiwooner (Stand 1. Januar 2020) im Oste vo Frankriich. Si isch dr Sitz vo dr Verwaltig vom Département Haute-Saône, dr Hauptort vo dr Region Franche-Comté. Vesoul ìsch zem erschte Mol gnannt worre ànne 899. Bevelkerungsentwìcklung Dr Maire vun Vesoul ìsch dr Alain Chrétien. Vesoul ghert zem Kommünàlverbànd Vesoul. Dr tràditionell Dialekt vun Chavannes-les-Grands ghert zem Franc-Comtois. INSEE (fr) www.vesoul.fr (fr) www.insee.fr/fr/statistiques/2011101?geo=COM-70550 Commons: Vesoul – Sammlig vo Multimediadateie
Der St. George's Park (SGP) isch ds Nationale Fuessballzentrum (NFC) vom Änglische Fussballverband, wo uf em 130 Hektar grosse Gländ z Burton upen Trent, z Staffordshire isch boue worde. Ds Zäntrum isch am 9. Oktober 2012 eröffnet worde. Der Zwäck vom Zäntrum isch es, d Basis für alli Trenings- u Entwikligsarbeite vo der FA z sy, u glychzigig ds Trenings- u Vorberietigsgländ für alli 28 änglische Fuessballnationalmannschafte z sy. Da höre ou d Futselmannschafte u die Behinderde derzue. Der ursprünglech Teil vo Needwood Forest, isch im 13 Jahrhundert vo der Familie Berkeley als Jagtgebiet erschlosse worde. Nach der übergab i d Händ vo der Chrone isch d Pacht im 17 Jahrhundert wider i Bsitz vo Privatpersone übergange. Ds Landhuus isch 1850 a d Familie Bass gange. Die hei das i de 1870er Jahre saniert. Es isch es Gstüt für Pferderenne der zue cho. Nach em Tod vom Sir Williem Bass der 2. Baronet, 1952 isch ds Awäse verchouft u ds Huus abgrisse worde. Nach der Recherche vom technische Diräkter vo der FA, em Howard Wilkinson, het d FA ds 140 Hektar grosse Gländ im Jahr 2001 für 2 Milione Pfund vo der Forte Hotel Division vo der Granada plc gchouft.
D Hanna Johansen, Pseudonym vu dr Hanna Margarete Meyer (* 17. Juni 1939 z Bremen; † 25. April 2023 z Horge) isch e Schwyzer Schriftstelleri gsii. D Hanna Meyer het noch em Abitur an dr Uniwersiteete Marburg un Göttingen Altfilology, Germanischtik un Pedagoogik studiert. Vu 1967 bis 1969 het si z Ithaca im US-amerikaanische Bundesstaat New York gläbt. Anne 1972 isch si mit irem doomoolige Mann, em Schriftsteller Adolf Muschg, uf Kilchberg bi Züri zooge, wu si syterhäär gläbt ghaa het. Mit ihm het si zwee Sihn ghaa. D Meyer het iri literaarischi Laufbahn as Ibersetzeri vu zytgnessischer amerikaanische Avantgarde-Autoor*ne aagfange. Derzue het si, aagregt dur iri aigene Chinder, unter em Pseudonym Hanna Johansen Gschiichte fir Chinder gschriibe. Anne 1978 het si ire Romaandebüt Die stehende Uhr vereffetligt. Anne 2022 isch dr Band Alphabet der Träume mit ire gsammlete Chindergediicht uusechuu. D Autoori isch Mitgliid vum PEN-Zäntrum vu dr Schwyz gsii un korreschpondierend Mitgliid vu dr Dytsche Akademy fir Sprooch un Diichtig z Darmstadt. 1980 Ehregaab vum Kantoon Züri 1986 Marie Luise Kaschnitz-Bryys 1987 Conrad-Ferdinand-Meyer-Bryys (zäme mit em Martin Hamburger) 1990 Schwyzerische Juugedbuechbryys 1991 Chinderbuechbryys vum Land Nordrhyy-Weschtfaale 1993 Eeschtyychische Chinder- un Juugedbuechbryys 1993 Literatuurbryys vum Land Kärnten bim Ingeborg-Bachmann-Wettbewäärb
Anita & Alexandra Hofmann sin e Gsangsduo un Multiinschtrumäntalischtene im dytsche Schlaager. D Schweschtere Anita Hofmann (* 13. April 1977 z Semmerenga) un Alexandra Geiger (gebooreni Hofmann, * 11. Februar 1974 z Semmerenga) stamme vu Jungnau un wohne syter anne 1988 im Meßkircher Stadtdail Igelswies. Bis 2012 sin si as Geschwister Hofmann ufdrätte. D Alexandra un d Anita Hofmann spiile alli zwoo verschiideni Inschtrumänt, zum Byschpel Drumpete, Alphoorn, Heerner, Xylophon (d Anita) un Klavier, Akkordeon un Steirische Harmonika, Gitarre, Harpfe, Hackbrätt un Lyra, Saxophon un Fleete (d Alexandra). Scho im Alter vu segs un nyyn Johr het s d Maidli uf d Bihni zooge. Ire eerscht aige Bihnebrogramm (e zwoostindigi musikaalischi Show) hän di boode Schweschtere am 19. Mai 1988 zum 40. Gebuurtsdaag vu irem Vater Josef „Sepp“ Hofmann zaigt, wu vu St. Magdalena im Pusterdaal z Siidtirool stammt. D Anita Hofmann het do dr Elvis Presley gee un d Alexandra Hofmann het uf em Keyboard gspiilt. En eerschte effetlige Ufdritt hän d Schweschtere im nämlige Johr in eme Feschtzält bim Geggenger Bierfescht mit dr Täle Buam ghaa. Ab 1989 sin di boode mit ere aigene Musikshow, ere Mischung us Rock ’n’ Roll, Volksmusik, Schlaager un Pop bi Fescht un
D’ Diamonté Quiava Valentin Harper (* 2. Jüüli 1993 z’ Santa Clara, Kàlifornia), bekànnt unter’m Nàmma Saweetie [səˈwiːti], ìsch a US-àmerikànischa Sangera un Rapperin. Noh dr Veräffentligung vun ìhrer äärschta Sìnggel Icy Grl ànna 2017 hàt sa a Vertrààg mìt’m Läibel Artistry Worldwide, era Filiààla vu Warner Records, unterzaichent. Ànna 2018 hàt sa ìhra äärschta EP High Maintenance veräffentligt. Ìhra zwaita EP Icy ìsch ìm März 2019 üssagànga; doo druff ìsch d’ Sìnggel My Type z’ loosa, wo bis ìn d’ àmerikànischa Top 40 glunga-n-ìsch. Ìhra baida Sìnggels Tap In un Best Friend (zamma mìt dr Doja Cat) sìnn bis ìn d’ Top 20 vum Billboard Hot 100 glunga. Ànna 2022 ìsch d’ Saweetie zwaimol fìr d’ Grammy Awards nominiart worra — drunter ìn dr Kàtegorii „Bäschter Näijer Kìnschtler“. D’ Diamonté Quiava Valentin Harper ìsch àm 2. Jüüli 1993 z’ Santa Clara ìm Bundesschtààt Kàlifornia uff d’ Walt kumma. Ìhra Müatter Trinidad Valentin ìsch Videomodäll gsìì un hàt filippinischa un kineesischa Wurzla. Ìhr Vàtter Johnny Harper ìsch Àfroàmerikàner. D’ Harper ìsch z’ Sacramento uffgwàcksa. D’ Müatter hàt sìe mìt 17 Joohra uff d’ Walt gebrocht. Dr Vàtter ìsch àui sehr jung gsìì. Baida Äältra hann vììl müassa schàffa, àlso ìsch